ອາເມລິກາ-ຈີນກຽມພ້ອມໃຫ້ການໂອ້ລົມສົນທະນາຍຸດທະສາດແລະເສດຖະກິດຄັ້ງທີ6
08 ກໍລະກົດ 2014 - 13:39:25
ພາບປະກອບ
(vovworld) – ແຈ້ງການຂອງກະຊວງການຕ່າງປະເທດ ແລະ ກະຊວງການເງິນ ອາເມລິກາ ໃຫ້ຮູ້ວ່າ: ທ່ານລັດຖະມົນຕີການຕ່າງປະເທດ John Kerry ແລະ ທ່ານລັດຖະມົນຕີກະຊວງການເງິນ Jacob Lew, ໃນຖານະເປັນຜູ້ຕາງໜ້າຂອງທ່ານປະທານາທິບໍດີ Barack Obama, ຈະຢ້ຽມຢາມປັກກິງ ໃນອາທິດນີ້ເພື່ອພ້ອມກັບທ່ານ ຢ່າງເຈຍຊື້, ກຳມະການລັດຖະບານ ຈີນ ແລະ ທ່ານ ອວງຢາງ, ຮອງນາຍົກລັດຖະມົນຕີ ເປັນປະທານຮ່ວມກອງປະຊຸມໂອ້ລົມສົນທະນາຍຸດທະສາດ ແລະ ເສດຖະກິດ ອາເມລິກາ - ຈີນ ຄັ້ງທີ 6, ເຊິ່ງຈັດຕັ້ງໃນວັນທີ 9 – 10/7. ເນື້ອໃນຂອງການໂອ້ລົມສົນທະນາຄັ້ງນີ້ຈະສຸມໃສ່ປຶກສາຫາລືບັນດາສິ່ງທ້າທາຍ ແລະ ກາລະໂອກາດເຊິ່ງ 2 ປະເທດຕ້ອງປະເຊີນໜ້າ, ທັງໃນຕໍ່ໜ້າ ແລະ ຍາວນານ, ໃນການພົວພັນ 2 ຝ່າຍ, ພາກພື້ນ ແລະ ທົ່ວໂລກ. ນະໂຍບາຍກ່ຽວກັບອັດຕາແລກປ່ຽນເງິນຕາ, ສິດສຳພັດກັບຕະຫຼາດ... ໃນໄລຍະຢູ່ ປັກກິງ, ທ່ານລັດຖະມົນຕີການຕ່າງປະເທດ ອາເມລິກາ John Kerry ຈະພ້ອມກັບທ່ານຮອງນາຍົກລັດຖະມົນຕີ ຈີນ ຫຼຽວແຢນຕູງ ເປັນປະທານຮ່ວມກອງປະຊຸມທາບທາມຄວາມເຫັນ ອາເມລິກາ - ຈີນ ຄັ້ງທີ 5 ກ່ຽວກັບການພົວພັນແລກປ່ຽນລະຫວ່າງປະຊາຊົນ 2 ປະເທດ. ວັນທີ 8/7, ທ່ານຮອງລັດຖະມົນຕີການຕ່າງປະເທດ ອາເມລິກາ William Burns ພ້ອມກັບຮອງລັດຖະມົນຕີການຕ່າງປະເທດ ຈີນ ເປັນປະທານຮ່ວມໃນການໂອ້ລົມສົນທະນາກ່ຽວກັບຄວາມສະຫງົບ, ຍຸດທະສາດ ອາເມລິກາ - ຈີນ ຄັ້ງທີ 4.